Diari Oficial de la Generalitat Valenciana


Sumari del DOGV 8066, del 20-06-2017 (2017/4742)

Notificació de la interlocutòria dictada en el procediment de mesures provisionals número 52/2017.
--------------------------------------------------------------------------------------------------

### Dades del document

Número de DOGV
:   8066

Data del DOGV
:   20-06-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4742


Organisme emissor
:   Jutjat de Primera Instància Número 6 d'Elx

Tipus de document
:   Anunci

Notificació de la interlocutòria dictada en el procediment de mesures provisionals número 52/2017. [2017/4742]  
Judici: mesures provisionals prèvies a la demanda número 000052/2017.  
Part demandant: Rosa María Jerez Escolano.  
Part demandada: Mohamed Bel Kharrowb.  
Sobre: mesures prèvies.  
  
En el judici a què es fa referència s'ha dictat la resolució que, literalment, és com segueix:  
  
«Jutjat de Primera Instància número 6 d'Elx  
Plaça Reis Catòlics, s/n  
Procediment: mesures provisionals prèvies a la demanda número 000052/2017-D.  
Demandant: Rosa María Jerez Escolano.  
Procuradora: Francisca Orts Mogica.  
Demandat: Mohamed Bel Kharrowb.  
Procurador/a: -   
Adopte les mesures provisionals següents:  
1. Els cònjuges podran viure separats, i cessa la presumpció de convivència conjugal. Queden revocats els consentiments i poders que qualsevol dels cònjuges haguera atorgat a l??altre. Així mateix, llevat de pacte en contra, cessa la possibilitat de vincular els béns privatius de l'altre cònjuge en l'exercici de la potestat domèstica.  
2. El fill menor de la parella, S., i la filla menor, H., queden sotmesos a la pàtria potestat d'ambdós progenitors.  
L'exercici conjunt de la pàtria potestat implica la participació d'ambdós progenitors en totes les decisions rellevants que afecten el seu fill, especialment en l'àmbit educatiu, sanitari, religiós i social. Per això, ambdós hauran d'intervindre necessàriament en l'elecció o canvi de centre o model educatiu o activitats extraescolars que cal realitzar; en l'autorització de qualsevol intervenció quirúrgica, tractament mèdic no banal o tractament psicològic, tant si entranya alguna despesa com si està cobert pel sistema públic de sanitat o per alguna assegurança privada, sempre que no siga suficient el mer consentiment del menor; en la decisió sobre la realització o no d'un acte religiós o social rellevant, així com en la manera de dur-lo a terme, sense que, pel que fa a això, tinga prioritat el progenitor amb qui es trobara el menor en el moment de ser realitzat; en el canvi de domicili, sempre que aquest siga rellevant, en el sentit de dificultar o impedir el compliment del règim de visites vigent; i en l'autorització per a l'eixida del territori nacional.  
  
Si no hi ha acord, la decisió s'haurà de sotmetre a l'autoritat judicial corresponent, que promourà un expedient de jurisdicció voluntària, per desacord en l'exercici conjunt de la pàtria potestat, d'acord amb les previsions de l'article 156 del Codi Civil.  
No obstant això, el progenitor que es trobe en companyia del fill podrà adoptar decisions respecte a aquest, sense la consulta prèvia a l'altre progenitor, en els casos en què hi haja una situació d'urgència o es tracte de qüestions poc transcendents o rutinàries, que es poden produir amb un menor en el transcórrer normal de la vida.  
Ambdós progenitors tenen el deure de comunicar-se, mútuament, totes les qüestions rellevants que afecten el seu fill, sempre que el coneixement d'aquelles no les puga obtindre per si mateix el progenitor que no estiga en companyia del menor en el moment en què aquelles es produïsquen (per exemple, malaltia), cosa que no passa en el cas de qüestions escolars, extraescolars o mèdiques ordinàries, entre altres, en què els professionals que s'ocupen dels menors tenen l'obligació de subministrar, tant al pare com a la mare, qualsevol informació que els sol·liciten sobre el seu fill, pel fet de ser ambdós titulars de la pàtria potestat.  
2. El fill menor de la parella, S., quedarà sota la guarda i custòdia del pare. Sense que es fixe un règim de visites fix entre el menor i la mare. Aquests podran relacionar-se en la forma que lliurement convinguen.  
3. La filla menor, H., quedarà sota la guarda i custòdia de la mare. Fixe a favor del pare el següent règim de visites:  
A) Durant els períodes no vacacionals:  
- Caps de setmana alterns, des de dissabte a les 11.00 hores fins al diumenge a les 20.00 hores, que ha de ser replegada i reintegrada pel pare al domicili matern.  
Els ponts escolars i els festius immediatament anteriors o posteriors al cap de setmana s'entenen units a aquest, els quals li corresponen al progenitor que gaudeix del cap de setmana, de manera que, si li correspon al pare, aquest replegarà la menor al domicili matern l'últim dia lectiu a les 19.30 hores i reintegrat l'últim dia festiu a les 20.00 hores.  
  
B) Durant els períodes vacacionals:  
Vacances d'estiu. Els anys parells: des de l'últim dia lectiu anterior a les vacances, a les 20.00 hores, fins al 30 de juny a les 20.00 hores, amb la mare, des de l'hora indicada fins al 15 de juliol, a les 20.00 hores, amb el pare, des d'aquest moment fins al 31 de juliol, a les 20.00 hores, amb la mare, des de llavors i fins al 15 d'agost, a les 20.00 hores, amb el pare, i passarà a estar-se amb la mare fins al 31 d'agost, a les 20.00 hores, i finalment amb el pare des de llavors fins al dia anterior al començament del curs escolar, a les 20.00 hores. Els anys senars s'invertirà l'orde.  
- Nadal. Anys parells: des de l'últim dia lectiu anterior a les vacances, a les 20.00 hores, fins al 30 de desembre, a les 20.00 hores, amb la mare; des de llavors i fins a l'últim dia vacacional de Nadal, a les 20.00 hores, amb el pare. Els anys senars al contrari.  
Setmana Santa. Durant el període vacacional de Setmana Santa, compresos des de les 20.00 hores de l'últim dia lectiu fins a les 20.00 hores del dia anterior al primer dia lectiu, segons el calendari escolar de la localitat en què es trobe escolaritzat el menor, cada progenitor estarà amb el menor la meitat del període.  
La primera meitat s'inicia a les 20.00 hores de l'últim dia lectiu i finalitza a les 20.00 hores d'aquell dia que possibilite que el nombre de pernoctes que gaudeix cada progenitor siga el mateix (si no fóra possible perquè el nombre de dies no lectiu fóra imparell, la primera meitat tindrà una pernocta més) i la segona meitat s'inicia des d'aquest moment fins les 20.00 hores de l'últim dia lectiu. Si hi ha desacord per a determinar la meitat que ha de gaudir cada progenitor, el pare gaudirà de la primera els anys parells i de la segona els anys senars, mentre que la mare gaudirà de la segona els anys parells i de la primera meitat els anys senars.  
Aquest règim de vacances s'entendrà sense perjudici de l'assistència de la menor a campaments, cursos d'estiu o a l'estranger o semblant, i en aquest cas es dividirà el període vacacional restant per la meitat en funció de les activitats esmentades, en el sentit altern indicat.  
Els períodes vacacionals interrompran el règim ordinari de visites de caps de setmana i intersetmanals; el primer cap de setmana posterior al període vacacional correspondrà a aquell dels progenitors que no haja tingut el menor durant l'últim període vacacional.  
La replega del menor l'haurà de realitzar el progenitor que inicie el gaudi de la seua meitat vacacional o a reiniciar la custòdia, personalment o per persona de confiança en qui delegue, al domicili de l'altre progenitor.  
C) Disposicions comunes a ambdós períodes.  
Pel que fa als dies especials, amb independència del progenitor a qui li corresponga el dia d'acord amb el règim de visites anteriorment exposat, el Dia del Pare, el Dia de la Mare i l'aniversari de cada progenitor, li correspondrà al progenitor del qual es tracte, en horari d'11.00 (des de l'eixida del col·legi, si és dia lectiu) a 20.00 hores. El dia de l'aniversari del menor, el pare estarà en companyia seua des de les 11.00 hores (des de l'eixida del col·legi/institut, si és un dia lectiu) fins a les 20.00 hores els anys parells i la mare els anys senars.  
  
El menor, amb independència del règim establit i llevat que pertorbe greument activitats prèviament programades d'especial importància (com ara viatges, esdeveniments familiars semblants o uns altres actes d'especial transcendència), podrà gaudir de qualsevol celebració familiar de transcendència (com ara casaments, batejos, comunions, aniversari especial i esdeveniments de semblant transcendència) en companyia del progenitor de la línia familiar del qual es tracte, per a la qual cosa aquest haurà de preavisar l'altre progenitor, a través de correu electrònic, burofax o un altre mitjà que en permeta la constància, amb una antelació mínima de 15 dies, i restarà en companyia seua, si es tracta d'una celebració que incloga menjar, des de les 20.00 hores del dia anterior fins a les 20.00 hores del dia de la celebració, i si es tracta d'una celebració que incloga berenar o sopar, des de les 16.00 hores del dia de la celebració fins a les 16.00 hores de l'endemà o fins a l'entrada al centre escolar si fóra lectiu. S'entendrà que l'altre progenitor consent si no mostra oposició en els 10 dies següents a la comunicació. Si hi ha desacord entre les parts sobre la naturalesa de l'esdeveniment o sobre si acudir-hi suposa o no pertorbació greu de les seues activitats, s'haurà de sotmetre a la decisió a l'autoritat judicial corresponent, que promourà un expedient de jurisdicció voluntària, per desacord en l'exercici conjunt de la pàtria potestat, d'acord amb les previsions de l'article 156 del Codi Civil.  
Cada progenitor haurà de lliurar a l'altre, juntament amb el menor, la documentació relativa a aquest menor que poguera necessitar durant l'estada amb aquest progenitor, com el DNI, el passaport, la targeta sanitària, etcètera, i també la medicació que, si escau, necessite.  
Ambdós progenitors facilitaran la comunicació telefònica, postal o telemàtica del menor amb el progenitor que no el tinga en companyia seua, i aquest haurà de respectar, en tot cas, els horaris de descans i estudi del menor.  
En cas de malaltia, s'haurà de fer saber a l'altre progenitor, i el qui no es trobe en companyia del menor el podrà visitar al domicili de l'altre, avisant amb l'antelació deguda i preservant la intimitat d'aquest progenitor. En cas d'ingrés hospitalari podrà visitar els menors on es troben sense cap limitació de temps i amb les úniques restriccions que en determinen l'estat o el lloc de permanència.  
  
3. La mare haurà de pagar al pare la quantitat de cent huitanta euros (180 ?) en concepte d'aliments del fill menor, S., i el pare haurà de pagar aquesta mateixa quantitat a la mare, en concepte d'aliments de la filla menor, H. La quantitat s'haurà d'abonar en el compte que a aquest efecte designe l'altre progenitor i dins dels cinc primers dies de cada mes, quantitat que serà objecte de revisió anual d'acord amb les variacions de l'índex de preus de consum. La primera mensualitat que cal abonar serà la que correspon al mes d'abril de 2017. Aquestes quantitats es compensaran conforme es produïsquen.  
A més, cada progenitor haurà de pagar el 50 % de les despeses extraordinàries que hi puga ocasionar el fill. Als efectes d'evitar futures discrepàncies entre els progenitors, cal indicar que: la pensió alimentària cobreix exclusivament les necessitats bàsiques ordinàries i normals dels fills, assenyalades en l'article 142 del Codi Civil en relació amb l'article 154 del Codi Civil, és a dir, tot allò que és necessari per al manteniment, habitació, vestit, assistència mèdica, educació i instrucció i, en definitiva, formació integral, tot això entés d'acord amb l'estatus familiar. Així, a tall d'exemple, són despeses ordinàries els uniformes, llibres escolars, matrícula, menjador escolar, despeses mèdiques i farmacèutiques habituals, etcètera. Les despeses extraordinàries integren també l'obligació alimentària, però naixen de necessitats dels fills de naturalesa excepcional, són eventuals i difícilment previsibles, raó per la qual no es poden incloure en la pensió ordinària, alhora que no poden ser pagades per només un dels progenitors sense desequilibrar en perjudici seu l'equivalència de les seues respectives contribucions. Això no significa que hagen de ser sempre imprescindibles i necessàries (cadira de rodes, elements ortopèdics, assistència de terceres persones en cas de malaltia, etc.), ja que també poden ser-hi accessòries (operacions quirúrgiques en centres privats encara que estiguen cobertes per la Seguretat Social, etc.), o simplement complementàries (viatges d'estudis, classes particulars, etc.)  
Pel que fa a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, els cursos a l'estranger o en una altra localitat diferent de la del domicili del fill o el cost d'universitats privades, només s'hauran d'assumir al 50 % les que es realitzen de comú acord entre els progenitors, sent-ne en cas contrari assumit el seu pagament per aquell que haja decidit la realització de l'activitat esmentada.  
  
En tot cas, les despeses extraordinàries que no tinguen caràcter urgent hauran de ser consentides per ambdós progenitors, i s'entendrà que el contrari consent en la realització de la despesa quan, notificada la intenció de realitzar-la i l'import d'aquesta, amb els documents corresponents, per qualsevol mitjà fefaent, deixara transcórrer el termini de 10 dies sense mostrar-hi oposició.  
Si hi ha discrepància entre les parts sobre la procedència de la despesa, s'haurà de sotmetre a la decisió judicial. Només les de caràcter urgent i necessari es poden realitzar sense el consentiment o autorització judicial previs.  
4. No pertoca condemna expressa a costes a cap de les parts.  
Notifiqueu aquesta resolució a les parts i al Ministeri Fiscal, i advertiu-los que, en contra, no s'hi pot interposar cap recurs i que quedaran sense efecte si no s'ha presentat demanda de fixació dins dels 30 dies següents al que es notifique.  
Així ho disposa, mana i firma el jutge. En done fe.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat publicar aquest edicte en el Diari Oficial de la Generalitat Valenciana, per a portar a efecte la diligència de notificació a Mohamed Bel Kharrowb.  
  
  
Elx, 18 de maig de 2017.- El lletrat de l'Administració de justícia: Jorge Cuéllar Otón.